Obinutuzumabas
Obinutuzumabas (kitaip žymimas GA101, anksčiau vadintas afutuzumabu) – priešvėžinis vaistas, monokloninis anti-CD20 antikūnis. Tai antrosios kartos šios grupės vaistas, sukurtas naudojant glikozilinimo technologiją. Obinutuzumabas gali būti skiriamas lėtinės limfocitinės leukemijos, agresyvių ir indolentinių limfomų gydymui. Pasak farmacijos kompanijos „Hoffmann-La Roche“, sukūrusios šį preparatą, šis vaistas efektyvesnis už savo pirmtaką rituksimabą ir veikia jam refrakterias ligos formas. Obinutuzumabas dar tebėra intensyvių klinikinių tyrimų stadijoje, kuriomis siekiama išsiaiškinti jo efektyvumą.